DETERMINACIÓN DOS CARGOS CON DEDICACIÓN EXCLUSIVA, RÉXIME RETRIBUTIVO, ASISTENCIAS E INDEMNIZACIÓNS DO RESTO DOS CONCELLEIROS.
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 29/07/2015)

O Concello en Pleno, en sesión extraordinaria do 06 de xullo de 2015, adoptou entre outros, o seguinte acordo que copiado literalmente di así: O artigo 75 da Lei 7/1985, Bases do Réxime Local, dispón o seguinte: Os membros das Corporacións locais percibirán retribucións polo exercicio dos seus cargos cando os desempeñen con dedicación exclusiva, en cuxo caso serán dados de alta no Réxime xeral da Seguridade Social, asumindo as Corporacións o pagamento das cotas empresariais que corresponda, salvo o disposto no artigo anterior. No suposto de tales retribucións, a súa percepción será incompatible coa doutras retribucións con cargo aos presupostos das Administracións públicas e dos entes, organismos ou empresas delas dependentes, así como para o desenvolvemento doutras actividades, todo iso nos termos da Lei 53/1984, do 26 de decembro, de Incompatibilidades do Persoal ao servizo das Administracións Públicas. Os membros das Corporacións locais que desempeñen os seus cargos con dedicación parcial por realizar funcións de presidencia, vicepresidencia ou ostentar delegacións, ou desenvolver responsabilidades que así o requiran, percibirán retribucións polo tempo de dedicación efectiva a estas, en cuxo caso serán igualmente dados de alta no Réxime Xeral da Seguridade Social en tal concepto, asumindo as Corporacións as cotas empresariais que corresponda, salvo o disposto no artigo anterior. As devanditas retribucións non poderán superar en ningún caso os límites que se fixen, se é o caso, nas Leis de Presupostos Xerais do Estado. Nos acordos plenarios de determinación dos cargos que leven aparellada esta dedicación parcial e das retribucións destes, deberase conter o réxime da dedicación mínima necesaria para a percepción das devanditas retribucións. Os membros das Corporacións locais que sexan persoal das Administracións públicas e dos entes, organismos e empresas delas dependentes soamente poderán percibir retribucións pola súa dedicación parcial ás súas funcións fóra da súa xornada nos seus respectivos centros de traballo, nos termos sinalados no artigo 5 da Lei 53/1984, do 26 de decembro, sen prexuízo do disposto no apartado sexto do presente artigo. Só os membros da Corporación que non teñan dedicación exclusiva nin dedicación parcial percibirán asistencias pola concorrencia efectiva ás sesións dos órganos colexiados da Corporación de que formen parte, na contía sinalada polo pleno desta. Os membros das Corporacións locais percibirán indemnizacións polos gastos efectivos ocasionados no exercicio do seu cargo, segundo as normas de aplicación xeral nas Administracións públicas e as que en desenvolvemento destas aprobe o pleno corporativo. As Corporacións locais consignarán nos seus presupostos as retribucións, indemnizacións e asistencias a que se fai referencia nos catro números anteriores, dentro dos límites que con carácter xeral se establezan, no seu caso. Deberán publicarse integramente no "Boletín Oficial" da Provincia e fixarse no taboleiro de anuncios da Corporación os acordos plenarios referentes a retribucións dos cargos con dedicación exclusiva e parcial e réxime de dedicación destes últimos, indemnizacións e asistencias, así como os acordos do Presidente da Corporación determinando os membros desta que realizarán as súas funcións en réxime de dedicación exclusiva ou parcial. A súa vez o artigo 13 do RD 2568/1986, de 28 de novembro, no seu punto 4º establece que: O Pleno corporativo, por proposta do Presidente, determinará, dentro da consignación global contida a tal fin no Presuposto, a relación de cargos da Corporación que poderán desempeñarse en réxime de dedicación exclusiva e, polo tanto, con dereito a retribución, así como as contías que correspondan a cada un deles en atención ao seu grao de responsabilidade. O nomeamento dun membro da Corporación para un destes cargos só supoñerá a aplicación do réxime de dedicación exclusiva se é aceptado expresamente por aquel, en cuxo caso esta circunstancia será comunicada ao Pleno da seguinte sesión ordinaria. En consecuencia de acordo co disposto nos preceptos legais e regulamentarios citados e nos demais aplicables, e visto que segundo os informes de Intervención de datas 30.06.2015 a proposta de Alcaldía é viable e existe crédito axeitado e suficiente no Orzamento Municipal Vixente que é o prorrogado do ano 2010, e visto o informe de Secretaría nº 46, de 30 de xuño, PROPOÑO AO PLENO A ADOPCIÓN DO SEGUINTE ACORDO: Primeiro.— Determinar que o cargo de Alcaldía-Presidencia do Concello de Cuntis realice as súas funcións en réxime de dedicación exclusiva. Segundo.— Establecer unha retribución bruta anual de 30.898,60 euros para a citada dedicación exclusiva, que se percibirá en catorce pagas, doce correspondentes ás diferentes mensualidades do ano e os dous restantes correspondentes ás mensualidades de xuño e decembro, e darlle de alta no réxime xeral da seguridade social, con efectos do 13 de xuño de 2015, debendo asumir esta corporación o pago das cotas empresariais que corresponda. Ditas retribucións incrementaranse anualmente na porcentaxe que se estableza nas leis de presupostos xerais do estado para o persoal ao servizo das administracións públicas, sen que poidan superar os límites establecidos no artigo 75 bis da Lei7/85, do 2 de abril, reguladora das bases do réxime local. Terceiro.— Que se establezan as seguintes asistencias e indemnizacións ao resto dos concelleiros: Os membros corporativos sen dedicación exclusiva ou parcial percibirán en concepto de axudas de custo por asistencia aos órganos colexiados municipais as seguintes contías brutas: a) Por asistencias ás sesións da Xunta de Goberno Local: 20,00 € brutos sesión/corporativo. b) Por asistencia ás sesións do Pleno Corporativo: 30,00 € brutos sesión/corporativo. c) Por asistencia a Comisións Informativas: 20,00 € brutos sesión/corporativo. d) Pola asistencia en calidade de presidente de Comisión Informativa: 20,00 € brutos sesión/corporativo. Aqueles membros da Corporación que realicen comisións de servizo fóra do termo municipal de Cuntis terán dereito a ser indemnizados mediante axudas de custo polo importe establecido no Grupo I do RD 462/2002 do 24 de maio e demais normas posteriores de actualización. Igualmente terán dereito a percibir a indemnización por quilometro percorrido con vehículo propio en concepto de gastos de locomoción dentro dos límites fixados pola normativa. Cuarto.— Financiar os gastos con cargo ás aplicacións presupostarias 912.1000 e 912.16000, para o pagamento das citadas retribucións e das cotas da seguridade social. E con cargo á aplicación 912.23300 para financiar as indemnizacións por asistencias a órganos colexiados. Quinto.— Publicar de forma íntegra no Boletín Oficial da Provincia o acordo do Pleno, aos efectos do seu xeral coñecemento. Sexto.— Notificar o devandito acordo aos interesados e ao servizo de persoal e intervención para o su coñecemento e efectos. Cuntis, 15 de xullo de 2015.—O Alcalde, Manuel Campos Velay.